Source: http://www.ziarulderoman.ro/handbalistele-romascane-vor-a-saptea-victorie-consecutiva-la-craiova/
Timestamp: 2017-04-23 13:53:28+00:00

Document:
Handbalistele romașcane vor a șaptea victorie consecutivă la Craiova – Ziarul de Roman | Despre Ziarul de Roman
Articol publicat în data de: mie, 26 Oct 2016 Sport | de către Catalin Bargaoanu Handbalistele romașcane vor a șaptea victorie consecutivă la Craiova
Joi, 27 octombrie, echipa de handbal feminin CSM Roman va evolua în cadrul etapei a opta a Ligii Naționale, în deplasare, pe terenul SCM Craiova. Meciul va începe de la ora 17.00, va fi arbitrat de Georgian Băducu și Răzvan Voicu (Buzău) și va fi televizat în direct de Digisport și DolceSport.
CSM Roman se află pe locul al nouălea al clasamentului Ligii Naționale, cu nouă puncte, în timp ce adversara sa de joi se află pe locul al cincilea, cu 12 puncte. Romașcancele nu au înregistrat nicio victorie în ultimele cinci jocuri oficiale (trei etape în campionat și două runde în turul II preliminar al Cupei EHF), ultimul succes datând de pe 25 septembrie, din etapa a patra, victoria de pe teren propriu împotriva Danubius Galați. În deplasare, în acest sezon, CSM Roman are trei rezultate de egalitate (la Unirea Slobozia, HC Zalău și Corona Brașov) și o înfrângere la campioana CSM București. Etapa trecută, CSM Roman nu a putut trece pe teren propriu de liderul Dunărea Brăila.
De cealaltă parte, SCM Craiova a avut un program ceva mai facil la început de sezon. Pe teren propriu, SCM Craiova a înregistrat în acest tur de campionat două victorii (cu CSM Ploiești și Danubius Galați) și o înfrângere (cu CSM Bistrița). Etapa trecută, duminică, 23 octombrie, SCM Craiova a pierdut în deplasare, 25-19, la HC Zalău.
Șase victorii consecutive la Craiova
În sezonul trecut, romașcancele au obținut cu greu acasă un rezultat de egalitate în fața Craiovei, în etapa a cincea, 26-26, după ce fuseseră conduse la pauză cu 10-14, dar au învins clar în deplasare, în etapa a 17-a, 22-17 (13-8).
Acest succes a reprezentat pentru echipa din Roman a cincea victorie consecutivă în campionat pe terenul SCM Craiova în ultimele sezoane – patru în sezonul regulat și una în play-off – și, chiar, a șasea, luând în calcul și victoria din sferturile Cupei României din luna mai a acestui an. Oltencele au învins ultima dată pe propriul teren echipa din Roman în etapa finală a sezonului 2011-2012.
„Ne dorim foarte mult să «păstrăm tradiția» cu o nouă victorie la Craiova, însă trebuie să luăm în calcul faptul că nu mai este aceeași echipă din sezoanele trecute, este o echipă care s-a întărit foarte mult, a investit mult în jucătoare , au adus și un antrenor foarte bun. Totuși, noi mergem la Craiova cu gândul de a obține cele trei puncte puse în joc”, a afirmat viceprimarul Lucian Micu.
„Meciul cu Romanul va fi greu. Întâlnim o echipă cu aspiraţii la primele locuri, dar şi ei au avut un început nefast. Va fi un joc echilibrat şi încercăm să ne luăm toate măsurile vizavi de lotul echipei din Roman. Trebuie să fim puternici, optimişti, să depăşim momentele dificile”, a afirmat Bogdan Burcea, antrenorul principal al SCM Craiova, într-un comunicat pentru site-ul oficial al echipei.
În cadrul etapei a opta a Ligii Naționale de handbal feminin mai sunt programate partidele: HCM Râmnicu Vâlcea – CSM București 21-32 (marți, 25 octombrie), Cetatea Deva – Danubius Galați, Măgura Cisnădie – CSM Ploiești (joi, 28 octombrie), U Cluj – HC Zalău (sâmbătă, 29 octombrie), CSM Bistrița – Unirea Slobozia, Corona Brașov – Dunărea Brăila (duminică, 30 octombrie).
TAGURI CSM RomanhandbalLiga NationalaSCM Craiova
Știrea are 2 comentarii Lasă un comentariu mai jos trandafir eugen spune:	28/10/2016 la 16:59	voi confirmati informatia aparuta in zch privind viitorul antrenor?
Claudia Matei spune:	28/10/2016 la 17:21	Buna ziua, la aceasta ora are loc o sedinta in cadrul CSM Roman, iar masurile ce se vor lua vor fi publicate imediat ce se vor incheia discutiile. In aceasta seara veti gasi informatiile pe site.

References: CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM